ตราครุฑตราครุฑกฎกระทรวงฉบับที่9 (พ.ศ. 2528)ออกตามความในพระราชบัญญัติระเบียบข้าราชการทหารพ.ศ.2521----------อาศัยอำนาจตามความในมาตรา 10 และมาตรา 19แห่งพระราชบัญญัติระเบียบข้าราชการทหารพ.ศ. 2521 รัฐมนตรีว่าการกระทรวงกลาโหมออกกฎกระทรวงไว้ดังต่อไปนี้ข้อ 1 ให้ยกเลิกความในข้อ 3 แห่งกฎกระทรวง ฉบับที่ 8 (พ.ศ. 2527)ออกตามความในพระราชบัญญัติระเบียบข้าราชการทหาร พ.ศ. 2521และให้ใช้ความต่อไปนี้แทน`ข้อ 3 การบรรจุนายทหารประทวนกองประจำการ ยศสิบตรี จ่าตรี จ่าอากาศตรีซึ่งมีพื้นความรู้วิชาสามัญหรือวิชาการพิเศษตามที่กระทรวงกลาโหมกำหนดที่ส่วนราชการที่รับสมัครต้องการเมื่อพ้นจากกองประจำการตามกฎหมายว่าด้วยการรับราชการทหารแล้วสมัครเข้ารับราชการเป็นทหารประจำการต่อหรือสมัครเข้ารับราชการใหม่ ให้เป็นไปดังนี้ (1)ในปีงบประมาณ พ.ศ. 2528 และปีงบประมาณ พ.ศ. 2529 ให้บรรจุผู้นั้นเป็นนายทหารประทวน และให้ได้รับเงินเดือนระดับ ป.1 ชั้น 3 (2)ตั้งแต่ปีงบประมาณ พ.ศ. 2530 เป็นต้นไป ให้บรรจุผู้นั้นเป็นนานทหารประทวน และให้ได้รับเงินเดือน ระดับ ป.1 ชั้น 4 (3)ผู้ซึ่งได้รับการบรรจุเป็นนายทหารประทวนอยู่ก่อนแล้วนั้นหากผู้ใดได้รับเงินเดือนต่ำกว่า ระดับ ป.1 ชั้น 5 อยู่ก่อนวันที่ 1 ตุลาคมของปีงบประมาณ พ.ศ. 2529 หรือปีงบประมาณ พ.ศ.2530 ก็ให้ผู้นั้นได้รับเงินเดือนสูงขึ้นอีก 1 ชั้นตั้งแต่วันที่ 1 ตุลาคม ของปีงบประมาณ พ.ศ. 2529 หรือปีงบประมาณ พ.ศ. 2530 แล้วแต่กรณีโดยไม่ถือเป็นบำเหน็จประจำปี'ข้อ 2 ให้ยกเลิกความในข้อ 4 แห่งกฎกระทรวง ฉบับที่ 8 (พ.ศ. 2527)ออกตามความในพระราชบัญญัติระเบียบข้าราชการทหาร พ.ศ.2521และให้ใช้ความต่อไปนี้แทน`ข้อ 4การบรรจุผู้สำเร็จการศึกษาตั้งแต่ชั้นประถมศึกษาปีที่สี่ตามหลักสูตรของกระทรวงศึกษาธิการขึ้นไป หรือเทียบเท่าตามที่กระทรวงกลาโหมรับรองและมีพื้นความรู้วิชาการพิเศษตามที่กระทรวงกลาโหมกำหนดตรงกับตำแหน่งหน้าที่หลักที่ต้องใช้วิชาการนั้นเข้ารับราชการเป็นข้าราชการทหารต่ำกว่าชั้นสัญญาบัตร ให้เป็นไปดังนี้ (1)ผู้ซึ่งเป็นทหารกองหนุนประเภทที่ 1(ก) ในปีงบประมาณ พ.ศ. 2528 และปีงบประมาณ พ.ศ. 2529 ให้บรรจุผู้นั้นเป็นนายทหารประทวน และให้ได้รับเงินเดือน ระดับ ป.1 ชั้น 3(ข) ตั้งแต่ปีงบประมาณ พ.ศ. 2530 เป็นต้นไปให้บรรจุผู้นั้นเป็นนายทหารประทวนและให้ได้รับเงินเดือน ระดับ ป.1 ชั้น 4 (2)ผู้ซึ่งมิใช่ทหารกองหนุนประเภทที่ 1(ก) ในปีงบประมาณ พ.ศ. 2528 ให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือน ระดับ ป.1 ชั้น 2(ข) ในปีงบประมาณ พ.ศ. 2529 ให้บรรจุผู้นั้นเป็นข้าราชการกลาโหมพลเรือนและให้ได้รับเงินเดือน ระดับ ป.1 ชั้น 3(ค) ตั้งแต่ปีงบประมาณ พ.ศ. 2530เป็นต้นไปให้บรรจุผู้นั้นเป็นข้าราชการกลาโหมพลเรือน และให้ได้รับเงินเดือนระดับ ป.1 ชั้น 4 (3)ผู้ซึ่งได้รับการบรรจุเป็นนายทหารประทวนหรือข้าราชการกลาโหมพลเรือนอยู่ก่อนแล้วนั้น หากผู้ใดได้รับเงินเดือนต่ำกว่าระดับ ป.1 ชั้น 5อยู่ก่อนวันที่ 1 ตุลาคม ของปีงบประมาณ พ.ศ.2529 หรือปีงบประมาณ พ.ศ. 2530ก็ให้ผู้นั้นได้รับเงินเดือนสูงขึ้นอีก 1 ชั้น ตั้งแต่วันที่ 1 ตุลาคม ของปีงบประมาณ พ.ศ. 2529 หรือปีงบประมาณ พ.ศ. 2530 แล้วแต่กรณีโดยไม่ถือเป็นบำเหน็จประจำปี'ข้อ 3 กฎกระทรวงนี้ให้ใช้บังคับตั้งแต่วันที่ 3 ตุลาคม พ.ศ. 2527 เป็นต้นไปให้ไว้ ณ วันที่ 11 ธันวาคม พ.ศ. 2528พลเอก ป.ติณสูลานนท์รัฐมนตรีว่าการกระทรวงกลาโหมหมายเหตุ:-เหตุผลในการประกาศใช้กฎกระทรวงฉบับนี้ คือโดยที่กระทรวงกลาโหมได้กำหนดเงินเดือนสำหรับการบรรจุนายทหารประทวนกองประจำการยศสิบตรี จ่าตรีจ่าอากาศตรี ซึ่งมีพื้นความรู้วิชาสามัญหรือ วิชาการพิเศษตามที่กระทรวงกลาโหมกำหนดที่สมัครเข้ารับราชการเป็นทหารประจำการต่อหรือสมัครเข้ารับราชการใหม่ และเงินเดือนสำหรับบรรจุผู้สำเร็จการศึกษาตั้งแต่ชั้นประถมศึกษาปีที่สี่ตามหลักสูตรของกระทรวงศึกษาธิการขึ้นไปหรือเทียบเท่าตามที่กระทรวงกลาโหมรับรอง และมีพื้นความรู้วิชาการพิเศษตามที่กระทรวงกลาโหมกำหนดตรงกับตำแหน่งหน้าที่หลักที่ต้องใช้วิชาการนั้นเข้ารับราชการเป็นข้าราชการทหารต่ำกว่าชั้นสัญญาบัตรไว้เท่ากับเงินเดือนสำหรับการบรรจุผู้สำเร็จการศึกษาชั้นมัธยมศึกษาปีที่สามสายสามัญ ชั้นสูงสุดของระดับมัธยมศึกษาตอนต้นหรือชั้นสูงสุดของระดับมัธยมศึกษาตอนปลายที่เรียนวิชาสามัญตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง แต่ปรากฏว่ากฎกระทรวงฉบับที่ 8 (พ.ศ. 2527)ได้กำหนดเงินเดือนสำหรับการบรรจุผู้สำเร็จการศึกษาชั้นมัธยมศึกษาปีที่สามสายสามัญชั้นสูงสุดของระดับมัธยมศึกษาตอนต้น หรือชั้นสูงสุดของระดับมัธยมศึกษาตอนปลาย ฯ ให้สอดคล้องกันกับการกำหนดเงินเดือนสำหรับการบรรจุผู้ได้รับประกาศนียบัตรมัธยมศึกษาตอนต้นหรือประกาศนียบัตรมัธยมศึกษาตอนปลายของ ก.พ.โดยมิได้กำหนดเงินเดือนสำหรับการบรรจุนายทหารประทวนกองประจำการ ฯและผู้สำเร็จการศึกษาตั้งแต่ชั้นประถมศึกษาปีที่สี่ ฯ ให้สอดคล้องกันด้วยแต่อย่างใด สมควรกำหนดเงินเดือนสำหรับการบรรจุนายทหารประทวนกองประจำการฯ และผู้สำเร็จการศึกษาตั้งแต่ชั้นประถมศึกษาปีที่สี่ ฯดังกล่าวให้เท่ากับผู้สำเร็จการศึกษาชั้นมัธยมศึกษาปีที่สามสายสามัญชั้นสูงสุดของระดับมัธยมศึกษาตอนต้นหรือชั้นสูงสุดของระดับมัธยมศึกษาตอนปลาย ฯ จึงจำเป็นต้องออกกฎกระทรวงนี้